ai4bharat/Pralekha huggingface dataset:
യുവജനകാര്യ, കായിക മന്ത്രാലയം
ആദ്യ ഖേലോ ഇന്ത്യ വനിതാ ജൂഡോ ടൂർണമെന്റ് 2022 ഓഗസ്റ്റ് 27 മുതൽ ആരംഭിക്കും; ദക്ഷിണ മേഖല തല ടൂർണമെന്റിന് തൃശൂർ വികെഎൻ മേനോൻ സ്റ്റേഡിയം വേദിയാകും
(ന്യൂഡൽഹി: ഓഗസ്റ്റ് 25, 2022
ആദ്യ ഖേലോ ഇന്ത്യ വനിതാ ജൂഡോ ടൂർണമെന്റ് ആഗസ്റ്റ് 27 മുതൽ ഇന്ത്യയിലെ നാല് മേഖലകളിലായി നടത്താൻ തീരുമാനിച്ചിരിക്കുന്നു. ഒക്ടോബർ 20-23 തീയതികളിൽ ന്യൂ ഡൽഹിയിലെ കെ ഡി ജാദവ് ഇൻഡോർ സ്റ്റേഡിയത്തിൽ നടക്കുന്ന ദേശീയ റൗണ്ടിന് മുമ്പ് നാല് മേഖലകളിലായി നടക്കുന്ന ഓപ്പൺ സോണൽ ലെവൽ റാങ്കിംഗ് ടൂർണമെന്റാണ് ഇത്. സബ്-ജൂനിയർ , കേഡറ്റ് , ജൂനിയർ , സീനിയർ  എന്നിങ്ങനെ നാല് പ്രായ വിഭാഗങ്ങളിലാണ് മത്സരങ്ങൾ.
48.86 ലക്ഷം രൂപ സമ്മാനത്തുകയുൾപ്പെടെ ടൂർണമെന്റിന്റെ നടത്തിപ്പിനായി യുവജനകാര്യ, കായിക മന്ത്രാലയത്തിനു കീഴിലുള്ള കായിക വകുപ്പ്, മൊത്തം 1.74 കോടി രൂപ അനുവദിച്ചു.
കിഴക്കൻ മേഖലാ മത്സരങ്ങൾ 2022 ഓഗസ്റ്റ് 27 മുതൽ 31 വരെ SAI കേന്ദ്രം, ഗുവാഹത്തിയിൽ നടക്കും. ദക്ഷിണ മേഖല മത്സരങ്ങൾ സെപ്റ്റംബർ 1 മുതൽ 5 വരെ തൃശൂർ വികെഎൻ മേനോൻ സ്റ്റേഡിയത്തിലും, വടക്കൻ മേഖല മത്സരങ്ങൾ സെപ്തംബർ 5 മുതൽ 9 വരെ ഡെറാഡൂണിലെ പെസ്റ്റെൽ വുഡ് സ്കൂളിലും, പടിഞ്ഞാറൻ മേഖല മത്സരങ്ങൾ സെപ്തംബർ 11 മുതൽ 15 വരെ ഗുജറാത്തിലെ സർദാർ പട്ടേൽ സ്പോർട്സ് കോംപ്ലക്സിലും നടക്കും.
RRTN/SKY
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിൽ ഉള്ളവരുടെ എണ്ണം 14,704 ആയി കുറഞ്ഞു; 707 ദിവസങ്ങൾക്ക് ശേഷം 15,000 ൽ താഴെ
(ന്യൂ ഡൽഹി: മാർച്ച് 30 , 2022
രാജ്യത്ത് ചികിത്സയിൽ ഉള്ളവരുടെ എണ്ണം തുടർച്ചയായി താഴോട്ട് വരുന്ന പ്രവണതയെ തുടർന്ന്, ഇന്ന്  ഇന്ത്യയിലെ സജീവ കേസുകൾ 707 ദിവസത്തിന് ശേഷം 15,000 ത്തിൽ താഴെയായി കുറഞ്ഞു.
ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.03% ശതമാനമാണ്. 2020 ഏപ്രിൽ 21-ലെ സജീവ കേസുകളുടെ എണ്ണം 14,759 ആയിരുന്നു .
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,233 പേർക്കാണ്.
കഴിഞ്ഞ 24 മണിക്കൂറിനുള്ളിൽ 1,876 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,87,410 ആയി. ദേശീയ രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 6,24,022 പരിശോധനകൾ നടത്തി.78.85 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.25 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.20 ശതമാനമാണ്.
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 183.82 കോടി  കടന്നു. 2,19,19,610 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ1.50 കോടി യിൽ അധികം  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
ധനകാര്യ മന്ത്രാലയം
റവന്യൂ കമ്മി ഗ്രാന്റ് ആയി 17 സംസ്ഥാനങ്ങൾക്ക് 9,871 കോടി രൂപ അനുവദിച്ചു
ധനകാര്യ മന്ത്രാലയത്തിന്റെ എക്സ്പെണ്ടിച്ചർ വകുപ്പ് പോസ്റ്റ് ഡെവലൂഷൻ റവന്യൂ കമ്മി  ഗ്രാന്റിന്റെ 5-ാമത്തെ പ്രതിമാസ ഗഡു ഇനത്തിൽ, 2021 ആഗസ്റ്റ് 9 ന്, സംസ്ഥാനങ്ങൾക്ക് 9,871 കോടി രൂപ വിതരണം ചെയ്തു. ഈ ഗഡു കൂടി നൽകിയതോടെ, ഈ സാമ്പത്തിക വർഷത്തിൽ യോഗ്യതയുള്ള സംസ്ഥാനങ്ങൾക്ക് 49,355 കോടി രൂപ മൊത്തം തുക അനുവദിച്ചിട്ടുണ്ട്.
ഈ മാസം നൽകിയ ഗ്രാന്റിന്റെ സംസ്ഥാനാടിസ്ഥാനത്തിലുള്ള വിശദാംശങ്ങളും 2021-22-ൽ സംസ്ഥാനങ്ങൾക്ക് അനുവദിച്ച പിഡിആർഡി ഗ്രാന്റിന്റെ ആകെ തുകയും പട്ടികയിൽ കൂട്ടിച്ചേർത്തിരിക്കുന്നു.
പതിനഞ്ചാം ധനകാര്യ കമ്മീഷൻ, മൊത്തം പോസ്റ്റ് ഡെവലൂഷൻ റവന്യൂ കമ്മി ഗ്രാന്റ് ഇനത്തിൽ 2021-22 സാമ്പത്തിക വർഷത്തിൽ 17 സംസ്ഥാനങ്ങൾക്ക് 1,18,452 കോടി രൂപ ശുപാർശ ചെയ്തിട്ടുണ്ട്. ഇതിൽ നിന്നും 49,355 കോടി രൂപ  ഇതുവരെ വിതരണം ചെയ്തു.
കേരളത്തിന് അഞ്ചാം ഗഡുവായി 1657.58 കോടി രൂപയും ഇതുവരെ ആകെ 8287.92 കോടി രൂപയും ലഭിച്ചു.
State-wise Post Devolution Revenue Deficit Grants Released
(|
|
S.No.
|
|
Name of State
|
|
Amount released in July 2021


|
|
Total amount released during 2021-22

|
|
|
|
Andhra Pradesh
|
|
1438.08
|
|
7190.42
|
|
|
|
Assam
|
|
531.33
|
|
2656.67
|
|
|
|
Haryana
|
|
11.00
|
|
55.00
|
|
|
|
Himachal Pradesh
|
|
854.08
|
|
4270.42
|
|
|
|
Karnataka
|
|
135.92
|
|
679.58
|
|
|
|
Kerala
|
|
1657.58
|
|
8287.92
|
|
|
|
Manipur
|
|
210.33
|
|
1051.67
|
|
|
|
Meghalaya
|
|
106.58
|
|
532.92
|
|
|
|
Mizoram
|
|
149.17
|
|
745.83
|
|
|
|
Nagaland
|
|
379.75
|
|
1898.75
|
|
|
|
Punjab
|
|
840.08
|
|
4200.42
|
|
|
|
Rajasthan
|
|
823.17
|
|
4115.83
|
|
|
|
Sikkim
|
|
56.50
|
|
282.50
|
|
|
|
Tamil Nadu
|
|
183.67
|
|
918.33
|
|
|
|
Tripura
|
|
378.83
|
|
1894.17
|
|
|
|
Uttarakhand
|
|
647.67
|
|
3238.33
|
|
|
|
West Bengal
|
|
1467.25
|
|
7336.25
|
|
|
|
Total
|
|
9,871.00
|
|
49,355.00
കൃഷി മന്ത്രാലയം
ഖാരിഫ് സീസണില് രാജ്യത്ത് ഇത്തവണ 1116.88 ലക്ഷം ഹെക്ടര് പ്രദേശത്ത് കൃഷിയിറക്കി
കോവിഡ്-19 പ്രതിസന്ധി രാജ്യത്ത് ഖാരീഫ് കാര്ഷികവിളകളുടെ വിത്ത് വിതയ്ക്കുന്നതിന് തടസ്സമൊന്നും സൃഷ്ടിച്ചിട്ടില്ല. വിത്ത്, കീനാശിനികള്, വളങ്ങള്, കൃഷിക്കാവശ്യമായ യന്ത്രങ്ങള്, വായ്പ എന്നിവ യഥാസമയം കര്ഷകര്ക്ക് ലഭ്യമാക്കുന്നത് വഴി ഗവണ്മെന്റ് കൂടുതല് പ്രദേശത്ത് വിത്ത് വിതക്കുന്നതിനുള്ള സൗകര്യമൊരുക്കി.
ഈ വര്ഷം ഇതുവരെ 1116. 88 ലക്ഷം ഹെക്ടര് പ്രദേശത്താണ് ഖാരിഫ് സീസണില് കൃഷിയിറക്കിയത്. കഴിഞ്ഞ വര്ഷം ഇത് 1066.06 ലക്ഷം ഹെക്ടര് ആയിരുന്നു. 2020 ഒക്ടോബര് ഒന്നിന് ഖാരിഫ് വിളകളുടെ വിതയെപ്പറ്റിയുള്ള അന്തിമ കണക്കുകള് ലഭിക്കുമെന്ന് പ്രതീക്ഷിക്കുന്നു.
കഴിഞ്ഞതവണ 385.71 ലക്ഷം ഹെക്ടറിലാണ് നെല്കൃഷി ചെയ്തിരുന്നതെങ്കില് ഇത്തവണ അത് 5.56 ശതമാനം വര്ദ്ധിച്ച് 407.14 ലക്ഷം ഹെക്ടറായി.
പയര്വര്ഗ്ഗങ്ങള്, ഈ വര്ഷം 139.36 ലക്ഷം ഹെക്ടര് പ്രദേശത്താണ് വിതച്ചത്. കഴിഞ്ഞവര്ഷത്തെ 133.94 ലക്ഷം ഹെക്ടറിനേക്കാള് 4.05 ശതമാനം വര്ധന.
മറ്റ് ധാന്യങ്ങള് ഇത്തവണ 183.01 ലക്ഷം ഹെക്ടര് പ്രദേശത്ത് വിതച്ചു. കഴിഞ്ഞതവണത്തെ 180.35 ലക്ഷം ഹെക്ടറിന്നേക്കാള് വിസ്തൃതിയില് 1.47 ശതമാനം വര്ധനയാണുണ്ടായത്.
എണ്ണക്കുരുക്കള്, 197.18 ലക്ഷം ഹെക്ടര് പ്രദേശത്താണ് വിതച്ചത്. കഴിഞ്ഞ തവണ ഇത് 179.63 ലക്ഷം ഹെക്ടര് ആയിരുന്നു. വിസ്തൃതിയില് 9.77ശതമാന വര്ധന.
കരിമ്പ്, 52.84 ലക്ഷം ഹെക്ടറില് കൃഷി ചെയ്തു. കഴിഞ്ഞതവണത്തെ 51.89 ലക്ഷം ഹെക്ടര് നേക്കാള് 1.83 ശതമാനം വിസൃതി വര്ദ്ധന.
പരുത്തി, 130.37ലക്ഷം ഹെക്ടര് പ്രദേശത്താണ് ഇത്തവണ കൃഷിചെയ്തത്. കഴിഞ്ഞവര്ഷത്തെ 127.67 ലക്ഷം ഹെക്ടറിനെക്കാള് വിസ്തൃതിയില് 2.11 ശതമാനം വര്ധന.
ചണം, മെസ്ത എന്നിവ ഇത്തവണ 6.98ലക്ഷം ഹെക്ടര് പ്രദേശത്ത് കൃഷിയിറക്കി. കഴിഞ്ഞവര്ഷത്തെ 6.86 ലക്ഷം ഹെക്ടറിനെക്കാള് 1.78 ശതമാനം കൂടുതലാണിത്.
(
പ്രധാനമന്ത്രിയുടെ ഓഫീസ്
75 -ാമത് സ്വാതന്ത്ര്യദിനത്തിൽ ലോകനേതാക്കളുടെ ആശംസകൾക്ക് പ്രധാനമന്ത്രി നന്ദി പറഞ്ഞു
75-ാമത് സ്വാതന്ത്ര്യദിനത്തിൽ ലോകനേതാക്കളുടെ ആശംസകൾക്കും അനുഗ്രഹങ്ങൾക്കും പ്രധാനമന്ത്രി ശ്രീ നരേന്ദ്ര മോദി നന്ദി രേഖപ്പെടുത്തി.
ഭൂട്ടാൻ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നിങ്ങളുടെ ഊ ഷ്മളമായ സ്വാതന്ത്ര്യദിനാശംസകൾക്ക് നന്ദി, ലിയോൺചെൻ ഭൂട്ടാൻ പ്രധാനമന്ത്രി . എല്ലാ ഇന്ത്യക്കാരും ഭൂട്ടാനുമായി ഞങ്ങൾ പങ്കിടുന്ന അതുല്യ വും വിശ്വസനീയവുമായ സൗഹൃദ ബന്ധങ്ങളെ വില മതിക്കുന്നു."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 121.06 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 73.58 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.34%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,318 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,07,019
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 13-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 73,58,017 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 121.06 കോടി  പിന്നിട്ടു. 1,25,40,268 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,83,214
രണ്ടാം ഡോസ് 94,56,495
മുന്നണിപ്പോരാളികള്
ഒന്നാം ഡോസ് 1,83,77,861
രണ്ടാം ഡോസ് 1,64,25,235
18-44 പ്രായപരിധിയിലുള്ളവര്
ഒന്നാം ഡോസ് 45,23,76,181
രണ്ടാം ഡോസ് 21,14,88,084
45-59 പ്രായപരിധിയിലുള്ളവര്
ഒന്നാം ഡോസ് 18,32,04,822
രണ്ടാം ഡോസ് 11,69,47,688
60നുമേല് പ്രായമുള്ളവര്
ഒന്നാം ഡോസ് 11,47,36,087
രണ്ടാം ഡോസ് 7,72,62,595
ആകെ 1,21,06,58,262
കഴിഞ്ഞ 24 മണിക്കൂറിനുള്ളില് 10,967 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,88,797 ആയി.
ദേശീയ രോഗമുക്തി നിരക്ക് 98.34 % ആണ്.
തുടര്ച്ചയായ 153-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 8,318 പേര്ക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തില് താഴെയായി. നിലവില് 1,07,019 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.31 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 9,69,354 പരിശോധനകള് നടത്തി. ആകെ 63.82 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.88 ശതമാനമാണ്. കഴിഞ്ഞ 13 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.86 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 54 ദിവസമായി 2 ശതമാനത്തില് താഴെയാണ്. തുടര്ച്ചയായ 89-ാം ദിവസവും ഇത് 3 ശതമാനത്തില് താഴെയാണ്.
(Visitor Counter : 101
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും ഇതുവരെ ലഭ്യമാക്കിയത് 22 കോടിയിലേറെ ഡോസ് വാക്സിന്
സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് നിലവിലുള്ളത് 1.84 കോടിയിലേറെ ഡോസ് വാക്സിന്
കോവിഡ് പ്രതിരോധ നടപടികളുടെ ഭാഗമായി സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കേന്ദ്രം സൗജന്യമായി കോവിഡ് വാക്സിന് നല്കിവരികയാണ്. 2021 മെയ് ഒന്നിനാണ് രാജ്യവ്യാപകമായി കോവിഡ് പ്രതിരോധ കുത്തിവയ്പു പരിപാടിയുടെ മൂന്നാം ഘട്ടം ആരംഭിച്ചത്. സെന്ട്രല് ഡ്രഗ്സ് ലബോറട്ടറിയുടെ  അംഗീകാരത്തോടെ, ഉല്പ്പാദിപ്പിക്കുന്ന വാക്സിന്റെ 50 ശതമാനവും കേന്ദ്രസര്ക്കാര് സംഭരിക്കുകയും സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കുകയും ചെയ്യും.
ഇതിനോടകം 22 കോടിയിലേറെ ഡോസ് വാക്സിനാണ്  സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി കേന്ദ്രം നല്കിയത്. പാഴായിപ്പോയതുള്പ്പെടെ കണക്കിലെടുത്താല്, മൊത്തം ഉപഭോഗം 20,17,59,768 ഡോസാണ് .
നിലവില്, സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കലുള്ളത് 1.84 കോടിയിലേറെ ഡോസ് വാക്സിനാണ് .
വരുന്ന മൂന്നു ദിവസത്തിനുള്ളില് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും 11 ലക്ഷം  ഡോസ് വാക്സിന് അധികമായി നല്കും.
ആരോഗ്യ, കുടുംബക്ഷേമ മന്ത്രാലയം
തുടര്ച്ചയായ രണ്ട് ദിവസം 82,000നു മുകളില് രോഗമുക്തരെന്ന റെക്കോര്ഡ് നേട്ടത്തില് ഇന്ത്യ
തുടര്ച്ചയായി രണ്ടാം ദിവസവും 82,000 നു മുകളില് പേര് ഇന്ത്യയില് കോവിഡ് രോഗമുക്തി നേടി. കഴിഞ്ഞ 24 മണിക്കൂറിനുള്ളില് 82,961 പേരാണ് കോവിഡ് മുക്തരായത്. രോഗമുക്തിനിരക്ക് 78.64 ശതമാനമായി വര്ധിച്ചു.
രാജ്യത്തെ ആകെ രോഗമുക്തര് 40,25,079 ആയി. രോഗമുക്തരും ചികിത്സയിലുള്ളവരും തമ്മിലുള്ള അന്തരം 30 ലക്ഷം കവിഞ്ഞു . രോഗമുക്തര് ചികിത്സയിലുള്ളവരേക്കാള് ഏകദേശം 4 മടങ്ങ് അധികമാണ്.
ഈ ഉയര്ന്ന തലത്തിലുള്ള രോഗമുക്തി കഴിഞ്ഞ 30 ദിവസങ്ങളില് സുഖം പ്രാപിച്ചവരുടെ എണ്ണത്തില് 100 ശതമാനം വര്ദ്ധന കൈവരിക്കാന് സഹായിച്ചു.
കഴിഞ്ഞ 24 മണിക്കൂറിനുള്ളില് രോഗമുക്തരായവരുടെ അഞ്ചിലൊന്നും  മഹാരാഷ്ട്രയിലാണ് . ആന്ധ്രാപ്രദേശ് , കര്ണാടക , ഉത്തര്പ്രദേശ് , തമിഴ്നാട്  എന്നീ സംസ്ഥാനങ്ങളില് 35.87 % പേരാണ് രോഗമുക്തിനേടിയത്. പുതുതായി രോഗമുക്തരായവരില് 57.1 ശതമാനവും ഈ സംസ്ഥാനങ്ങളിലാണ്.
രാജ്യത്ത് 10,09,976 പേരാണ് നിലവില് ചികിത്സയിലുള്ളത്. മഹാരാഷ്ട്ര, കര്ണാടക, ആന്ധ്രാപ്രദേശ്, ഉത്തര്പ്രദേശ്, തമിഴ്നാട് എന്നീ സംസ്ഥാനങ്ങളിലാണ് ചികിത്സയിലുള്ളവരില് 60 ശതമാനത്തോളം. ഇതില് തന്നെ മഹാരാഷ്ട്ര, കര്ണാടക, ആന്ധ്രാപ്രദേശ് എന്നീ സംസ്ഥാനങ്ങളിലാണ് ചികിത്സയിലുള്ളവരുടെ പകുതിയോളം  പേര്.
രാജ്യത്ത് കഴിഞ്ഞ 24 മണിക്കൂറിനുള്ളില് 1,132 പേരാണ് കോവിഡ് ബാധിച്ച് മരിച്ചത്. ഇതില് 40 ശതമാനം മരണങ്ങളും മഹാരാഷ്ട്രയിലാണ് . ഉത്തര്പ്രദേശ് , പഞ്ചാബ് , ആന്ധ്രാ പ്രദേശ് , പശ്ചിമ ബംഗാള്  എന്നീ സംസ്ഥാനങ്ങളില് 25.5 % മരണങ്ങള് കഴിഞ്ഞ 24 മണിക്കൂറിനുള്ളില് റിപ്പോര്ട്ട് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 99.12 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 14,623 പേർക്ക്
രോഗമുക്തി നിരക്ക് 98.15%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 19,446 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,34,78,247 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.52 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 1,78,098 പേർ; 229 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  കഴിഞ്ഞ 117 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 51 ദിവസമായി 3 ശതമാനത്തിൽ താഴെ
ആകെ നടത്തിയത് 59.44 കോടി പരിശോധന.
(Visitor Counter : 98
പ്രധാനമന്ത്രിയുടെ ഓഫീസ്
കുവൈറ്റ് അമീർ അത്യുന്നത ഷെയ്ഖ് നവാഫ് അല് അഹമ്മദ് അല് ജബാര് അല് സാബയെ പ്രധാനമന്ത്രി അനുമോദിച്ചു
കുവൈറ്റ് അമീറായി അധികാരമേറ്റ അത്യുന്നത ഷെയ്ക്ക് നവാഫ് അല് അഹമ്മദ് അല് ജബാര് അല് സാബയെ പ്രധാനമന്ത്രി നരേന്ദ്ര മോദി അനുമോദിച്ചു. കിരീടാവകാശിയായി അധികാരമെറ്റ അത്യുന്നത ഷെയ്ഖ് മിഷാല് അല് അഹമ്മദ് അല് ജബാര് അല് സാബയെയും പ്രധാനമന്ത്രി അനുമോദിച്ചു.
"കുവൈറ്റ് രാജ്യത്തിന്റെ അമീറായി അധികാരം ഏറ്റെടുത്ത അത്യുന്നത ഷെയ്ഖ് നവാഫ് അല് അഹമ്മദ് അല് ജബാര് അല് സാബയ്ക്ക് അഭിനന്ദനങ്ങളും മംഗളങ്ങളും ആശംസിക്കുന്നു. കിരീടാവകാശിയായി അധികാരമേല്ക്കുന്ന അത്യുന്നത ഷെയ്ഖ് മിഷാല് അല് അഹമ്മദ് അല് ജബാര് അല് സാബയ്ക്കും എന്റെ അഭിനന്ദനങ്ങള്.
ഇവരുടെ നേതൃത്വത്തില് കുവൈറ്റ് ആഗോള തലത്തില് തുടര്ന്നും അവരുടെ സുപ്രധാന പങ്ക് വഹിക്കും എന്ന് എനിക്കു വിശ്വാസമുണ്ട്. മാത്രവുമല്ല ഇന്ത്യയും കുവൈറ്റും തമ്മിലുള്ള ചരിത്രപരമായ സൗഹൃദം കൂടുതല് ശക്തമാകുകയും ചെയ്യും" - പ്രധാനമന്ത്രി പറഞ്ഞു.
മന്ത്രിസഭ
കേന്ദ്ര പട്ടികയിലെ മറ്റ് പിന്നോക്ക വിഭാഗങ്ങൾക്കുള്ളിൽ ഉപ വർഗ്ഗീകരണം സംബന്ധിച്ച പ്രശ്നം പരിശോധിക്കുന്നതിനായി ഭരണഘടനയുടെ ആർട്ടിക്കിൾ 340 പ്രകാരം രൂപീകരിച്ച കമ്മീഷന്റെ കാലാവധി നീട്ടുന്നതിന് മന്ത്രിസഭ അംഗീകാരം നൽകി.
കേന്ദ്ര പട്ടികയിലെ മറ്റ് പിന്നോക്ക വിഭാഗങ്ങൾക്കുള്ളിൽ ഉപ വർഗ്ഗീകരണം സംബന്ധിച്ച പ്രശ്നം പരിശോധിക്കുന്നതിനായി ഭരണഘടനയുടെ ആർട്ടിക്കിൾ 340 പ്രകാരം രൂപീകരിച്ച കമ്മീഷന്റെ കാലാവധി നീട്ടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നൽകി. 2021 ജൂലൈ 31 ന് ശേഷം 2022 ജനുവരി 31 വരെ 6 മാസത്തേക്കാണ് ദീർഘിപ്പിച്ചിട്ടുള്ളത്.
പ്രയോജനം
നിർദ്ദിഷ്ട കാലാവധി നീട്ടലും അതിന്റെ റഫറൻസ് നിബന്ധനകളിലെ കൂട്ടിച്ചേർക്കലുകളും ബന്ധപ്പെട്ടവരുമായി കൂടിയാലോചിച്ച ശേഷം ഒബിസി വിഭാഗങ്ങളുടെ ഉപ വർഗ്ഗീകരണം സംബന്ധിച്ച സമഗ്ര റിപ്പോർട്ട് സമർപ്പിക്കാൻ “കമ്മീഷനെ” പ്രാപ്തമാക്കും.
നടപ്പാക്കൽ ഷെഡ്യൂൾ:
“കമ്മീഷന്റെ” കാലാവധി 31.7.2021 എന്നതിനപ്പുറം 6 മാസം , 31.01.2022 വരെ നീട്ടുന്നതിനുള്ള ഉത്തരവ് രാഷ്ട്രപതിയുടെ അംഗീകാരത്തോടെ വിജ്ഞാപനം ചെയ്യും
(
പ്രധാനമന്ത്രിയുടെ ഓഫീസ്
തോമസ് കപ്പ് നേടിയ ഇന്ത്യന് ബാഡ്മിന്റണ് ടീമിന് പ്രധാനമന്ത്രിയുടെ അഭിനന്ദനം
തോമസ് കപ്പ് നേടിയ ഇന്ത്യന് ബാഡ്മിന്റണ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റില് പ്രധാനമന്ത്രി പറഞ്ഞു;
'ഇന്ത്യന് ബാഡ്മിന്റണ് ടീം ചരിത്രം രചിച്ചു ! ഇന്ത്യ തോമസ് കപ്പ് നേടിയതില് രാജ്യം മുഴുവന് ആഹ്ലാദിക്കുന്നു ! നമ്മുടെ മികച്ച ടീമിന് അഭിനന്ദനങ്ങള്, അവരുടെ ഭാവി പ്രയത്നങ്ങള്ക്ക് ആശംസകള്. ഈ വിജയം നിരവധി യുവകായിക താരങ്ങള്ക്ക് പ്രചോദനമാകും.'
--ND--
(
രാസവസ്തു, രാസവളം മന്ത്രാലയം
അഞ്ച് വളം ഉത്പാദന യൂണിറ്റുകളുടെ പുനരുജ്ജീവന പദ്ധതി പുരോഗതി കേന്ദ്ര സഹമന്ത്രി മന്സുഖ് മണ്ഡാവിയ അവലോകനം ചെയ്തു
രാജ്യത്തെ 5 രാസവള പ്ലാന്റുകളുടെ പുനരുജ്ജീവന പദ്ധതികളുടെ പുരോഗതി കേന്ദ്ര രാസവസ്തു, രാസവളം വകുപ്പ് സഹമന്ത്രി ശ്രീ മന്സുഖ് മണ്ഡാവിയ വീഡിയോ കോണ്ഫറന്സ് വഴി വലോകനം ചെയ്തു.
ഹിന്ദുസ്ഥാന് ഉര്വരക് രസായന് ലിമിറ്റഡിന്റെ: ഗോരഖ്പൂര്, ബറൗനി, സിന്ദ്രി പ്ലാന്റുകള്, രാമഗുണ്ടം ഫെര്ട്ടിലൈസേഴ്സ് ആന്ഡ് കെമിക്കല്സ് ലിമിറ്റഡ് , താല്ച്ചര് ഫെര്ട്ടിലൈസേഴ്സ് ലിമിറ്റഡ് . എന്നിവയാണ് പുനരുജ്ജീവിപ്പിക്കുന്ന രാസവളം കമ്പനികള്. ഈ കമ്പനികളില് നിന്നുള്ള മുതിര്ന്ന ഉദ്യോഗസ്ഥരും കേന്ദ്ര രാസവസ്തു രാസവളം മന്ത്രാലയത്തിലെ മുതിര്ന്ന ഉദ്യോഗസ്ഥരും വീഡിയോ കോണ്ഫറന്സില് പങ്കെടുത്തു.
പദ്ധതികള് എത്രയും വേഗത്തില് പൂര്ത്തീകരിക്കുന്നതിന് ബന്ധപ്പെട്ട അധികാരികള്ക്ക് സാധ്യമായ എല്ലാ നടപടികളും സ്വീകരിക്കണമെന്ന് ശ്രീ മന്സുഖ് മണ്ഡാവിയ നിര്ദ്ദേശിച്ചു.
രാമഗുണ്ടം ഫെര്ട്ടിലൈസേഴ്സ് ആന്ഡ് കെമിക്കല്സ് ലിമിറ്റഡ്  ഇതിനകം 99.53 ശതമാനം പ്രവൃത്തികള് പൂര്ത്തീകരിച്ചതായും കോവിഡ് -19 പ്രതിസന്ധി കാരണം ചില ജോലികള് പൂര്ത്തിയാക്കുന്നതില് കാലതാമസമുണ്ടായതായും ഉദ്യോഗസ്ഥര് കേന്ദ്രസഹമന്ത്രിയെ അറിയിച്ചു. 2020 സെപ്റ്റംബര് അവസാനത്തോടെ ഇവിടെ നിന്ന് യൂറിയ ഉത്പാദനം ആരംഭിക്കുമെന്ന് പ്രതീക്ഷിക്കുന്നു.
ഗോരഖ്പൂര്, സിന്ദ്രി, ബറൗനി പ്ലാന്റുകള് യഥാക്രമം 77%, 70%, 69% പുരോഗതി കൈവരിച്ചതായി ഉദ്യോഗസ്ഥര് മന്ത്രിയോട് പറഞ്ഞു. 2021 മെയ് മാസത്തിന് മുമ്പ് ഗൊരഖ്പൂര്, ബറൗനി, സിന്ദ്രി പ്ലാന്റുകള് പൂര്ത്തിയാകുമെന്ന് പ്രതീക്ഷിക്കുന്നു. ഒഡീഷയിലെ താല്ച്ചര് വളം പ്ലാന്റുകളില് നിലവില് പുനരുജ്ജീവന പദ്ധതി നടപ്പിലാക്കുന്നതിനുള്ള പ്രവര്ത്തനങ്ങള് പുരോഗമിക്കുകയാണ്.
യൂറിയ മേഖലയില് പുതിയ നിക്ഷേപം സുഗമമാക്കുന്നതിനും യൂറിയ മേഖലയില് ഇന്ത്യയെ സ്വയംപര്യാപ്തമാക്കുന്നതിനുമായി കേന്ദ്രസര്ക്കാര് 2012 ല് പുതിയ നിക്ഷേപ നയം  പ്രഖ്യാപിച്ചിരുന്നു. എന്ഐപി, 2012 പ്രകാരം, ഫെര്ട്ടിലൈസര് കോര്പ്പറേഷന് ഓഫ് ഇന്ത്യ ലിമിറ്റഡ് , ഹിന്ദുസ്ഥാന് ഫെര്ട്ടിലൈസര് കോര്പ്പറേഷന് ലിമിറ്റഡ്  എന്നിവയുടെ 5 അടച്ചുപൂട്ടിയ രാസവളപ്ലാന്റുകള് പുനരുജ്ജീവിപ്പിക്കുകയാണ്
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 43.79 കോടിയിലധികം വാക്സിൻ ഡോസുകൾ
ഉപയോഗിക്കാത്ത 3.2 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
43,79,78,900
ഉടൻ ലഭ്യമാക്കുന്നത്
7,00,000
ഉപഭോഗം
40,59,77,410
ബാക്കിയുള്ളത്
3,20,01,490
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 43.79 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 7,00,000 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 40,59,77,410 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 3.2 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(Visitor Counter : 153
മഹാത്മാഗാന്ധിയുടെ 150-ാം ജന്മദിനാഘോഷത്തിന്റെ ഭാഗമായി തടവുകാര്ക്ക് മാപ്പ് നല്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
മഹാത്മാഗാന്ധിയുടെ 150-ാം ജന്മദിനാഘോഷത്തേിന്റെ ഭാഗമായി മൂന്നു ഘട്ടങ്ങളിലായി താഴെപ്പറയുന്ന വിഭാഗത്തിലുള്ള തടവുകാരെയായിരിക്കും മാപ്പിന് പരിഗണിക്കുക. ആദ്യഘട്ടത്തില് തടവുകാരെ 2018 ഒക്ടോബര് 2ന്  മോചിതരാക്കും. രണ്ടാം ഘട്ടമായി 2019 ഏപ്രില് 10നായിരിക്കും  തടവുകാരെ മോചിപ്പിക്കുക. മൂന്നാം ഘട്ടമായി 2019 ഒക്ടോബര് 2ന്  തടവുകാരെ മോചിപ്പിക്കും.
എ) യഥാര്ഥ ശിക്ഷയുടെ 50% പൂര്ത്തിയാക്കിയ 55 വയസോ അതിന് മുകളിലോ പ്രായമുള്ള വനിതകള്.
ബി) യഥാര്ത്ഥ ശിക്ഷയുടെ 50% പൂര്ത്തിയാക്കിയ 55 വയസോ അതിന് മുകളിലോ പ്രായമുള്ള ഭിന്നലിംഗത്തില്പ്പെട്ട കുറ്റവാളികള്.
സി) യഥാര്ത്ഥ ശിക്ഷയുടെ 50% പൂര്ത്തിയാക്കിയ 60 വയസോ അതിന് മുകളിലോ പ്രായമുള്ള പുരുഷ കുറ്റവാളികള്.
ഡി) യഥാര്ത്ഥ ശിക്ഷയുടെ 50% പൂര്ത്തിയാക്കിയ 70% വൈകല്യമുള്ള ഭിന്നശേഷിക്കാരായ കുറ്റവാളികള്.
ഇ) മാരകമായ രോഗത്തിന് അടിമകളായിട്ടുള്ള കുറ്റവാളികള്.
എഫ്) തങ്ങളുടെ യഥാര്ത്ഥ ശിക്ഷാകാലാവധിയുടെ മൂന്നില് രണ്ട്  പൂര്ത്തിയാക്കിയ തടവുകാര്.
മരണശിക്ഷയ്ക്കു വിധിക്കപ്പെട്ടതോ മരണശിക്ഷ ജീവപര്യന്തമായി കുറവുചെയ്യപ്പെട്ടതോ ആയ തടവുകാര്ക്ക് മാപ്പ് നല്കില്ല. ഗുരുതരവും നിന്ദ്യവുമായ കുറ്റങ്ങളായ സ്ത്രീധനത്തിനുവേണ്ടിയുള്ള കൊലപാതകം, ബലാത്സംഗം, മനുഷ്യക്കടത്ത്, അതുപോലെ പോട്ട, യു.എ.പി.എ, ടാഡ, എഫ്.ഐസി.എന്. പോസ്കോ നിയമം, കള്ളപ്പണം വെളുപ്പിക്കല്, ഫെമ, എന്.ഡി.പി.എസ്, അഴിമതി നിരോധന നിയമം തുടങ്ങിയവയില് ഉള്പ്പെട്ടിട്ടുുള്ളവര്ക്കും പ്രത്യേക മാപ്പ് നല്കില്ല.
യോഗ്യരായ തടവുകാരുടെ കേസുകളില് നടപടിക്രമങ്ങള് സ്വീകരിക്കാന് ആവശ്യപ്പെട്ടുകൊണ്ട് കേന്ദ്ര ആഭ്യന്തരമന്ത്രാലയം എല്ലാ സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും നിര്ദേശങ്ങള് നല്കും. ഈ കേസുകള് പരിശോധിക്കാനായി ഒരു കമ്മിറ്റി രൂപീകരിക്കാന് സംസ്ഥാന ഗവണ്മെന്റുകളോടും കേന്ദ്രഭരണപ്രദേശങ്ങളിലെ ഭരണസംവിധാനങ്ങളോടും നിര്ദ്ദേശിക്കും. ഈ കമ്മിറ്റിയുടെ നിര്ദ്ദേശം ഭരണഘടനയുടെ അനുച്ഛേദം 161 അനുസരിച്ച് പരിഗണനയ്ക്കായി ഗവര്ണര്ക്ക് സമര്പ്പിക്കും. അത് അംഗീകരിച്ചശേഷം 2018 ഒക്ടോബര് 2, 2019 ഏപ്രില് 10, 2019 ഒക്ടോബര് 2 എന്നിങ്ങനെ മൂന്നു ഘട്ടങ്ങളിലായി തടവുകാരെ മോചിപ്പിക്കും.
പശ്ചാത്തലം
മഹാത്മാഗാന്ധിയുടെ 150-ാം ജന്മവാര്ഷികം സവിശേഷമായ ഒരു അവസരമാണ്. ഈ അവസരത്തില് തടവുകാര്ക്ക് പ്രത്യേക മാപ്പ് നല്കുത് ഏറ്റവും ഉചിതവും യോഗ്യവുമായ നടപടിയാണ്. ഇത് രാഷ്ട്രപിതാവ് നിലകൊണ്ട മാനുഷികമൂല്യങ്ങള്ക്ക് നല്കു ഒരു ശ്രദ്ധാജ്ഞലികൂടിയാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
രാജ്യത്ത് നിലവില് രോഗബാധിതരായിട്ടുള്ളത് 56,316 പേരാണ്. 36,824 പേര് രോഗമുക്തരായി. കഴിഞ്ഞ 24 മണിക്കൂറിനുള്ളില് 2715 പേര് സുഖം പ്രാപിച്ചു. രാജ്യത്തെ രോഗമുക്തി നിരക്ക് 38.29 ശതമാനമാണ്.
ശരാശരി ഒരു ലക്ഷം പേരില് 7.1 പേര്ക്കാണ് ഇന്ത്യയില് കോവിഡ് രോഗബാധ. ലോകത്തെ ആകെ കണക്കെടുക്കുമ്പോള് ഒരു ലക്ഷത്തില് 60 പേര്ക്കാണ് രോഗം.
വിവിധ രാജ്യങ്ങളിലെ ആകെ രോഗികളുടെ എണ്ണം 
ലോകത്ത് ആകെ - 45,25,497 
യു എസ് എ - 1,409,452 
റഷ്യ - 281,752 
യു കെ - 240,165 
സ്പെയിന് - 230,698 
ഇറ്റലി - 224,760 
ബ്രസീല് - 218,223 
ജര്മ്മനി - 174,355 
തുര്ക്കി - 148,067 
ഫ്രാന്സ് - 140,008 
ഇറാന് - 118,392 
ഇന്ത്യ - 96,169കാലേക്കൂട്ടി സ്വീകരിച്ച നടപടികള് മികച്ച ഫലമാണ് കാണിക്കുന്നത്.
കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ മാര്ഗനിര്ദേശങ്ങള്
റെഡ്, ഓറഞ്ച്, ഗ്രീന് സോണുകള് തരംതിരിക്കുന്നതിന് സംസ്ഥാനങ്ങള്ക്ക് 2020 മെയ് 17ന് കേന്ദ്ര ആരോഗ്യ മന്ത്രാലയം പുതിയ മാര്ഗനിര്ദേശങ്ങള് നല്കി. ഈ മാര്ഗനിര്ദേശങ്ങള് പ്രകാരം സംസ്ഥാനങ്ങള് സ്ഥിതിഗതികള് വിലയിരുത്തി ജില്ലകളെയും മുനിസിപ്പല് കോര്പ്പറേഷനുകളെയും റെഡ്, ഓറഞ്ച്, ഗ്രീന് സോണുകളായി തരംതിരിക്കണം. അതല്ലെങ്കില് സബ് ഡിവിഷനോ വാര്ഡോ മറ്റേതെങ്കിലും ഭരണനിര്വഹണ യൂണിറ്റുകളോ ഈ മൂന്നു സോണുകളായി തിരിക്കാം.
രോഗബാധിതര്, ലക്ഷത്തില് എത്ര പേര്ക്കു രോഗം, രോഗബാധിതര് ഇരട്ടിയാകുന്നതിന്റെ നിരക്ക്, മരണനിരക്ക്, പരിശോധന അനുപാതം, സ്ഥിരീകരണ നിരക്ക് തുടങ്ങിയവയുടെ അടിസ്ഥാനത്തിലാണ് സോണുകള് തിരിക്കേണ്ടത്.
സ്ഥിതിഗതികള് വിലയിരുത്തി കണ്ടെയ്ന്മെന്റ് സോണുകള്, ബഫര് സോണുകള് എന്നിവ കൃത്യമായി രേഖപ്പെടുത്താന് സംസ്ഥാനങ്ങളോട് ആവശ്യപ്പെട്ടിട്ടുണ്ട്. കണ്ടെയ്ന്മെന്റ് സോണുകളില് രോഗനിയന്ത്രണത്തിനുള്ള പദ്ധതികള് കര്ശനമായി നടപ്പാക്കണമെന്നും സംസ്ഥാനങ്ങളോട് ആവശ്യപ്പെട്ടിട്ടുണ്ട്.
കണ്ടെയ്ന്മെന്റ് സോണുകളില് വീടുതോറുമുള്ള പ്രത്യേക സംഘത്തിന്റെ പരിശോധന, സാമ്പിള് പരിശോധന, സമ്പര്ക്കം കണ്ടെത്തല്, സ്ഥിരീകരിച്ച കേസുകളുടെ ചികിത്സ എന്നിവയ്ക്കു മുന്ഗണന നല്കണം. ഇതുകൂടാതെ, മറ്റിടങ്ങളിലേയ്ക്ക് അണുബാധ പടരാതെ ഇരിക്കാന് ഓരോ കണ്ടെയ്ന്മെന്റ് സോണിനു ചുറ്റും ബഫര് സോണ് തയ്യാറാക്കണം. ബഫര് സോണുകളില് ശ്വാസകോശ സംബന്ധമായ രോഗങ്ങള് ഉണ്ടെങ്കില് അക്കാര്യം പ്രത്യേകം നിരീക്ഷിക്കേണ്ടതുണ്ട്.
വ്യക്തി ശുചിത്വം, കൈകളുടെ ശുചിത്വം, തുമ്മുമ്പോഴും ചുമയ്ക്കുമ്പോഴുമുള്ള സാമാന്യ മര്യാദ പാലിക്കല് എന്നിവയെക്കുറിച്ച് സമൂഹത്തിന് അവബോധം സൃഷ്ടിക്കേണ്ടതുണ്ട്. മുഖാവരണങ്ങള് ഉപയോഗിക്കേണ്ടതിന്റെയും ശാരീരിക അകലം പാലിക്കേണ്ടതിന്റെയും പ്രാധാന്യവും ഉറപ്പാക്കണം.
(
പ്രത്യേക സേവനങ്ങളും ഫീച്ചറുകളും
ബിൽ ഗേറ്റ്സ് മന്ത്രി രാജീവ് ചന്ദ്രശേഖറിനെ സന്ദർശിച്ചു.
ന്യൂഡൽഹി, 1 മാർച്ച് 2023:
മൈക്രോസോഫ്റ്റ് സഹസ്ഥാപകൻ ബിൽ ഗേറ്റ്സ് കേന്ദ്ര ഇലക്ട്രോണിക്സ് & ഐടി, നൈപുണ്യ വികസന, സംരംഭകത്വ വകുപ്പ് സഹമന്ത്രി ശ്രീ രാജീവ് ചന്ദ്രശേഖറുമായി കൂടിക്കാഴ്ച നടത്തി.
ഇലക്ട്രോണിക്സ് ആന്റ് ഇൻഫർമേഷൻ ടെക്നോളജി മന്ത്രാലയത്തിൽ നടന്ന കൂടിക്കാഴ്ച അരമണിക്കൂറോളം നീണ്ടു. ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ സഹസ്ഥാപകൻ കൂടിയായ ബിൽ ഗേറ്റ്സ് മഹാമാരിക്കാലത്തിനു ശേഷം നടത്തുന്ന പ്രഥമ ഇന്ത്യ സന്ദർശമാണിത് .
ഇന്ത്യ സ്റ്റാക്കിനെയും ആർട്ടിഫിഷ്യൽ ഇന്റലിജൻസിനെയും കുറിച്ച് ചർച്ചയുണ്ടായി.
" നമ്മുടെ ഒരുമിച്ചുള്ള പ്രവർത്തനത്തിന് നന്ദി രാജീവ്" എന്ന് അദ്ദേഹം ഒപ്പിട്ട തന്റെ പുസ്തകത്തിന്റെ ഒരു കോപ്പി ബിൽ ഗേറ്റ്സ് മന്തിക്ക് കൈമാറി.
ശ്രീ രാജീവ് ചന്ദ്രശേഖറിന് 1980-കളുടെ മധ്യത്തിൽ ഇന്റെലിൽ ജോലി ചെയ്തിരുന്ന കാലം മുതൽ ഗേറ്റ്സിനെ അറിയാമായിരുന്നു.
ചർച്ചക്കിടയിൽ ശ്രീ രാജീവ് ചന്ദ്രശേഖർ അമേരിക്കയിൽ ചിലവഴിച്ച തന്റെ പഴയ നാളുകൾ അനുസ്മരിച്ചു.
രാഷ്ട്രീയ പ്രവേശനത്തിന് മുൻപ് സാങ്കേതിക മേഖലയിൽ മൂന്ന് പതിറ്റാണ്ട് കാലത്തെ അനുഭവസമ്പത്ത് സ്വായത്തമാക്കിയ വ്യക്തിയാണ് ശ്രീ രാജീവ് ചന്ദ്രശേഖർ. ചിക്കാഗോയിലെ ഇല്ലിനോയിസ് ഇൻസ്റ്റിറ്റ്യൂട്ടിൽ നിന്ന് 1986-ൽ കമ്പ്യൂട്ടർ സയൻസിൽ മാസ്റ്റർ പഠനം പൂർത്തിയാക്കിയതിനു പിന്നാലെ ശ്രീ രാജീവ് ചന്ദ്രശേഖറിന് ലഭിച്ച പ്രഥമ ജോലി വാഗ്ദാനം തന്നെ അപ്പോഴേക്കും അമേരിക്കയിലെ മുൻനിര സാങ്കേതിക കമ്പനികളിലൊന്നായി വളർന്നിരുന്ന മൈക്രോസോഫ്റ്റ് കോർപ്പറേഷനിൽ നിന്നാണ്. അക്കാലത്ത് ബിൽ ഗേറ്റ്സും സ്റ്റീവ് ജോബ്സും ലാറി എലിസണും അടങ്ങുന്ന പ്രതിഭകൾ ഇന്റൽ കമ്പനിയുടെ കഫറ്റീരിയയിൽ ചർച്ചകളിലേർപ്പെടുന്നത് സാധാരണമായിരുന്നുവെന്ന് മന്ത്രി ഓർക്കുന്നു.
ഇന്റൽ കമ്പനിയിൽ 80486, പെന്റിയം മൈക്രോപ്രൊസസ്സറുകളിൽ സീനിയർ ഡിസൈൻ എഞ്ചിനീയർ, സിപിയു ആർക്കിടെക്റ്റ് എന്നീ നിലകളിൽ ഏതാനും വർഷങ്ങൾ അമേരിക്കയിൽ ജോലി ചെയ്ത ശേഷം ശ്രീ രാജീവ് ചന്ദ്രശേഖർ ഇന്ത്യയിലേക്ക് മടങ്ങി. തുടർന്നാണ് 1994-ൽ അദ്ദേഹം ഇന്ത്യയിലെ ആദ്യത്തെ മൊബൈൽ നെറ്റ്വർക്ക് ഓപ്പറേറ്ററായ ബി പി എൽ മൊബൈൽ സ്ഥാപിക്കുന്നത്. സെല്ലുലാർ, ടെലികോം മേഖലയിൽ ഒരു പതിറ്റാണ്ടിലേറെ നീണ്ട സാന്നിധ്യത്തിനു ശേഷം, ശ്രീ രാജീവ് ചന്ദ്രശേഖർ 2005-ൽ പൊതു സേവന രംഗത്തേക്ക് കടക്കുകയായിരുന്നു.